[{"text_idx": "#000002", "text": "Mae diogelu treftadaeth yn fwy na mater o gadw hanes er ei fwyn ei hun. Mae treftadaeth yn ffurfio rhan allweddol o hunaniaeth cenhedloedd, pobloedd, cymunedau ac unigolion. Mae dinistrio treftadaeth ddiwylliannol wedi bod yn elfen mewn hil-laddiad a phuro ethnig, ac wedi sbarduno a gwaethygu trais sectyddol."}, {"text_idx": "#000003", "text": "Nid dewis amgen yn lle gweithgaredd dyngarol ydy diogelu treftadaeth ddiwylliannol, ond rhan o weithgaredd dyngarol."}, {"text_idx": "#000005", "text": "Rwy\u2019n ymchwilio i ddinistrio a diogelu treftadaeth ddiwylliannol yn y gorffennol, yn arbennig yn yr Ail Ryfel Byd, gan gynnwys dinistrio bwriadol, difrod digwyddol yn sgil bomio a thanio gynnau mawr, ysbeilio a chamddefnyddio adeiladau hanesyddol at ddibenion milwrol."}, {"text_idx": "#000006", "text": "Rwyf wedi cyhoeddi ar y thema\u0302u hynny ac am waith sefydliad Henebion, Celfyddydau Cain ac Archifau\u2019r Cynghreiriau (y \u2018Monuments Men\u2019 go iawn) yn Yr Eidal yn ystod y rhyfel yn fy monograff diweddar Bombing Pompeii (Gwasg Prifysgol Michigan, 2020) ac mewn erthyglau mewn cyhoeddiadau wedi\u2019u golygu megis yr International Journal of Heritage Studies."}, {"text_idx": "#000007", "text": "Mae fy ymchwil wedi\u2019i gyllido gan yr Academi Brydeinig ac Ymddiriedolaeth Leverhulme. Yn fy nghyhoeddiadau, rwy\u2019n ceisio dwyn gwersi amlwg ar gyfer diogelu eiddo diwylliannol cyfoes ar sail profiad hanesyddol. Rwy\u2019n rhannu\u2019r gwersi hynny drwy fy ymwneud a\u0302 sefydliad Tarian Las rhyngwladol, sefydliad a ddisgrifir weithiau (a hynny\u2019n rhannol gywir) fel y \u2018Groes Goch ar gyfer henebion\u2019 a thrwy fy ymwneud a\u0302 lluoedd arfog y DU a rhai rhyngwladol, yn arbennig Uned Diogelu Eiddo Diwylliannol y DU, yr wyf wedi darparu cyngor a gweithgareddau hyfforddi iddynt yn seiliedig ar fy ymchwil."}, {"text_idx": "#000008", "text": "Treftadaeth archaeolegol Syria a effeithiwyd gan y rhyfel"}, {"text_idx": "#000009", "text": "Fel cyn archaeolegydd ar y Canoldir a\u2019r Dwyrain Agos Rhufeinig sydd a\u0302 phrofiad o waith maes yn Syria, Yr Aifft a Thiwnisia yn ogystal a\u0302\u2019r Eidal a\u2019r DU, mae gennyf ddiddordeb arbennig mewn diogelu treftadaeth ddiwylliannol yn yr ardaloedd hynny, ac rwyf wedi mentora ymchwil gan gydweithwyr Syriaidd a ddadleolwyd i Raglen Syria Sefydliad Anllywodraethol Cara.."}, {"text_idx": "#000012", "text": "Mae CHART yn dwyn pobl sydd ag arbenigedd a syniadau ym maes treftadaeth ynghyd i greu cyfleoedd o fewn y Brifysgol a thu hwnt i hynny. Cysylltwch a\u0302 ni i ddechrau sgwrs heddiw."}]